CELEX: C2007/082/99
Language: el
Date: 2007-04-14 00:00:00
Title: Υπόθεση T-41/07: Προσφυγή της 16ης Φεβρουαρίου 2007 — IPK International — World Tourism Marketing Consultants κατά Επιτροπής

14.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/47
            
         Προσφυγή της 16ης Φεβρουαρίου 2007 — IPK International — World Tourism Marketing Consultants κατά Επιτροπής
   (Υπόθεση T-41/07)
   (2007/C 82/99)
   Γλώσσα διαδικασίας: η γερμανική
   Διάδικοι
   
      Προσφεύγουσα: IPK International — World Tourism Marketing Consultants GmbH (Μόναχο, Γερμανία) (εκπρόσωπος: C. Pitschas, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής C(2006) 6452, της 4ης Δεκεμβρίου 2006, σχετικά με επιστροφή προκαταβολών ύψους 318 000 ευρώ, πλέον τόκων υπερημερίας·
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα στρέφεται κατά της αποφάσεως της Επιτροπής C(2006) 6452, της 4ης Δεκεμβρίου 2006, σχετικά με επιστροφή προκαταβολών τις οποίες εισέπραξε η προσφεύγουσα στο πλαίσιο του σχεδίου ECODATA, πριν από την ακύρωση της αποφάσεως χορηγήσεως της συνδρομής. Η απόφαση αυτή εκδόθηκε κατ' εφαρμογήν του άρθρου 256 ΕΚ.
   Με την απόφαση της Επιτροπής, της 13ης Μαΐου 2005, ανακλήθηκε η έγκριση επιδοτήσεως για τη δημιουργία τράπεζας δεδομένων περί του οικολογικού τουρισμού στην Ευρώπη, η απόφαση δε αυτή προσεβλήθη από την προσφεύγουσα ενώπιον του Πρωτοδικείου (βλ. υπόθεση T-297/05).
   Προς στήριξη της προσφυγής της, η προσφεύγουσα υποστηρίζει ότι η προσβαλλόμενη απόφαση είναι παράνομη, ότι στηρίζεται επί παράνομης απόφασης ανακλήσεως και ότι, κατά συνέπεια, είναι παράνομη όπως και αυτή. Επίσης, η προσφεύγουσα υποστηρίζει ότι η προσβαλλόμενη απόφαση συνιστά μονομερή νομική πράξη, καίτοι το δικαίωμα που προβάλλεται είναι συμβατικής φύσεως και επομένως μπορεί να προβληθεί σύμφωνα με τους κανόνες του αστικού δικαίου ενώπιον των αρμοδίων εθνικών δικαστηρίων κράτους μέλους.